Månedsrapport Smørblomsten oktober 2021

Område vi jobber spesielt med denne måneden: Kunst kultur og kreativitet.

Denne måneden har vi blitt godt kjent med Indrani fra India. Det passet godt at hun er glad i å danse, for det er det mange hos oss som også liker! Gjennom eventyr fra India har vi fått et lite innblikk i indisk kultur. Gjennom filmene som Forut har laget har vi fått se hvordan Indrani bor og vi har snakket om at noen har liten plass og ikke så mye penger som oss. Vi har også sett hvor det er på kartet.

Vi har kommet inn i rutinen med åpent hus på fredager igjen, og det er veldig deilig! Vi ser gleden barna har ved å kunne leke på de ulike avdelingene og med de andre barna. Dette har vi virkelig savnet!

Vi har hatt klosser og tegnesaker fremme en del denne måneden, og barna får virkelig utfolde sin kreativitet. De utvikler tegneferdigheter og måter å tegne på. Når det gjelder bygging med klosser har vi fått se mange ulike konstruksjoner og mye godt samarbeid. Ved at flere bygger sammen eller tegner ved siden av hverandre lærer barna også av hverandre og får nye impulser av hverandre i aktiviteten.

Vi har merket hvordan ulike forkjølelses-sykdommer herjer, så oktober har vært preget av en del sykdom, både hos personalet og barna. Vi håper dette går seg til fort.